Şerwana Yewîya Komuneran a Cinîyan /Hêzê Azadîye yê Cinîyan (KKB/KOG) Îmera Fera Yeşîlgoz bi wesîleya 8ê Adare Roja Cinîyan ê Kedkaran a Dinya mesajêk da.
Îmera bale ante şîdetê vera cinîyan ser û vat: ''Şîdetê serdestîya camêrd-dewlete dest nano azadîya cinîyan û azadîya pêro heqê cuye ser. Ez venga pêro cinîyan dana. A roja ke ma pabeyê ci bîyî ameye. Wextê ci yo ke dinyaya verêne biqeda. Cinîyî wa yew bibê qerardar bibê. Verê xo bidê bendan. Wayîtîye hêzê ma ya. Estbîyayîşê nê hêzî serkewtişê ma keno nêzdî.''
